.td_uid_2_602221001eee4_rand.td-a-rec-img{text-align:left}.td_uid_2_602221001eee4_rand.td-a-rec-img img{margin:0 auto 0 0} Għaqda Bdiewa Attivi qalet li r-raba' privat u dak tal-Gvern għandu jkun fdat f'idejn il-bdiewa biex dawn ikabbru l-ikel għall-Maltin u l-Għawdxin. L-organizzazzjoni volontarja qalet dan b'reazzjoni għal dak li żvela l-Ministru għall-Finanzi Clyde Caruana waqt intervista fuq Newsbook Q&A . Huwa qal li f'April li għadda, meta feġġet il-pandemija f'Malta, Malta setgħet baqgħet mingħajr ikel. Fil-paġna tagħha fuq Facebook, l-Għaqda Bdiewa Attivi qalet li forsi issa bdejna nifhmu l-importanza tas-setturi tal-produzzjoni tal-ikel f'Malta, u kif il-bdiewa, ir-raħħala u s-sajjieda għandhom jingħataw prijorità. Il-bdiewa qalu li meta jittieħed ir-raba' għall-proġetti bħal dawk tat-toroq, il-kapaċità ta' Malta li jitkabbar ikel għal nisa tkun kompromessa. F'April li ghaddha Malta setghet baqghet minghajr ikel!Forsi issa bdejna nifhmu l-importanza strategika tas-setturi… Posted by Għaqda Bdiewa Attivi on Thursday, February 4, 2021 Jeanette Borg, fundatriċi tal-għaqda Malta Youth in Agriculture, irreaġixxiet billi qalet li għandha dubji serji dwar jekk il-Ministru huwiex konxju tal-mod kif il-bdiewa ġew trattati mill-bidu tal-pandemija. Hija xeħtet dawl fuq l-inċertezza li għaddew minnha l-bdiewa minħabba n-nuqqas ta' komunikazzjoni u kordinazzjoni bejn il-Ministeri u l-entitajiet governattivi. Borg spjegat li fil-bidu tal-pandemija, xi bdiewa rċivew avviż uffiċjali li jgħid li jistgħu jżidu l-produzzjoni tal-prodotti tagħhom jekk l-provvista ta' ikel minn barra titwaqqaf jew tkun interrotta. Madankollu mbagħad, meta għadd ta' bdiewa kellhom jibqgħu d-dar minħabba l-kwarantina, ingħataw "eżenzjonijiet mhux realistiċi." It-telf li ġarrbu dawn il-bdiewa f'dan il-perjodu, saħqet Borg, ġarrbuh huma mingħajr ebda għajnuna. F'Diċembru li għadda, il-bdiewa ġew avżati li mhux se jingħataw eżenzjonijiet, li jekk ikollhom jibqgħu d-dar, iridu jagħmlu dan avolja huma responsabbli għall-annimali u l-prodotti li jkabbru huma. Hija qalet li sena wara, il-bdiewa għadhom ma rċivew l-ebda avviż jew protokolli fuq is-sitwazzjoni ta' kwarantina. Saħqet li jeħtieġ li jkun hemm aktar minn avviżi fil-midja biex jingħelbu l-problemi veri. Filmat: Fl-eqqel tal-ewwel mewġa tal-COVID-19 il-pajjiż kellu provvista ta' ikel għal 3 xhur Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_602221001f1a8_rand.td-a-rec-img{text-align:left}.td_uid_3_602221001f1a8_rand.td-a-rec-img img{margin:0 auto 0 0}